StarSat - Wikipedia
StarSat is die tweede satelliet-TV-diens in Suid-Afrika, na MultiChoice se DStv. Dit het op 1 Mei 2010 begin as TopTV met die uitsaai van 55 videokanale en 25 radiokanale.
Daarna het die Chinese StarTimes 'n groot aantal aandele gekoop in On Digital Media. StarSat word besit deur On Digital Media, 'n nuwe rolspeler in die Suid-Afrikaanse betaal-TV-mark waaraan 'n betaal-TV-uitsaailisensie in September 2007 deur ICASA toegestaan is. Na die betrokkenheid van StarTimes is die naam verander na StarSat. Dus word 20% van On Digital Media besit deur die TV-satellietoperateur SES Astra, wat ook die satellietinfrastruktuur besit waardeur StarSat uitgesaai word en 'n ander 20% deur StarTimes.
StarSat se diens is gemik op die LSM 6-9- demografiese groep in Suid-Afrika. Die StarSat-pakkette is dus gemik op die middelklas- en armer gemeenskappe wat dit nie kan bekostig om DStv aan te skaf nie.
1 Uitsaai en ontvangs
2 Tariewe en pakkette
3 Lys kanale
3.2 Kinders en Musiek
3.3 Vermaaklikheid en kennis
4 Ander inhoud en kritiek
Uitsaai en ontvangs[wysig | wysig bron]
StarSat-dienste word per satelliet uitgesaai deur gebruik te maak van die Astra 4A-satelliet op die 5° oos-orbitale posisie, sowel as drie van die ses 36 MHz-transponders op die "FSS Afrika"-bundelverskaffing wat dekking verskaf aan die hele Afrika-streek suid van die Sahara. Ontvangbare StarSat-dienste sal regoor Suid-Afrika beskikbaar wees op skottels van 60 cm of 80 cm in deursnee. Uitsendings vind plaas in die DVB-S2 MPEG-4- digitale TV-formaat. Vir die ontvangs daarvan is 'n dekodeerder nodig wat by plaaslike kleinhandelaars beskikbaar is.
Tariewe en pakkette[wysig | wysig bron]
Pakkette sluit in 'n basiese 20-kanaal-pakket vir R99 per maand. Die kanale sluit in TopOne, Top Gospel, MSNBC en Fox News. Die duurste pakket is die Premium-pakket wat alle StarSat-kanale insluit teen R249 per maand. Hierdie koste is soortgelyk aan DStv Compact, wat 35 kanale bied teen R219 per maand.
Lys kanale[wysig | wysig bron]
Verskeidenheid[wysig | wysig bron]
Top One – Algemene vermaakkanaal met dramareekse, kinderprogramme, rolprente, lewenstyl- en klassieke Suid-Afrikaanse TV-programme
ASTV – 'n Afrikaanse TV-kanaal wat plaaslik vervaardigde films, reekse, musiek en programme uitsaai
Top Gospel – Multi-Christelike lewenstylkanaal met kletsprogramme, musiekvideo's en rolprente
GOD TV – 'n wêreldwye mediabediening met jeugprogramme en Bybelonderrig
Christelike Kanaal (sal later bekend gestel word)
Inspiration – Internasionale Christennetwerk met programme van die VSA en Europa
Zee Cinema – Programme en rolprente vervaardig deur die Bollywood-rolprentbedryf (Indië)
Hi Nolly – Programme en rolprente vervaardig deur die Nollywood-rolprentbedryf (Nigerië)
MGM – Wys rolprente uit die Metro-Goldwyn-Mayer-argiewe
BBC World – 'n 24-uur- internasionale nuus- en inligtingskanaal van die Verenigde Koninkryk
Fox News – 'n 24-uur- internasionale nuus- en inligtingskanaal van die VSA
MSNBC – 'n 24-uur- internasionale nuus- en inligtingskanaal van die VSA
Al Jazeera – 'n 24-uur- internasionale in-diepte-nuusdekkingskanaal
France 24 – 'n 24-uur- internasionale nuus- en inligtingskanaal uit 'n Franse perspektief
Current TV – Dek alles wat in die wêreld gebeur en nie deur die hoofstroomnuus gedek word nie
Setana Sports – Internasional sportkanaal
Eurosport News – Europese en internasionale sportnuus wat elke 30 minute bygewerk word
SABC1 – Gratis plaaslike kanaal wat fokus op Engels en Nguni-tale
SABC2 – Gratis plaaslike kanaal wat fokus op Engels, Afrikaans en SeSotho
SABC 3 – Gratis plaaslike kanaal wat fokus op Engels en meer onlangs Afrikaans
e.tv – Plaaslike en internasionale programme, insluitend rolprente en spesiale rolprentfeeste
Mindset Learn – Kanaal vervaardig deur 'n nie-winsgewende organisasie wat gesondheids- en opvoedkundige programme uitsaai wat gerig is op Suid-Afrikaanse laer- en hoërskoolleerders
RTPi – Portugees-gesentreerde kanaal
Fashion TV – Internasional kanaal wat fokus op mode, skoonheid, glans en styl
Fine Living Network – Leefstylkanaal met kook-, ontwerp-, dekor- en reisprogramme
Music Choice – 'n musiekverskaffer met 25 radiokanale
Kinders en Musiek[wysig | wysig bron]
Baby TV – Kanaal vir babas en peuters met kort programme
FUEL TV – Ekstreme-sport-kanaal
Vermaaklikheid en kennis[wysig | wysig bron]
Star! - Vermaaknuuskanaal
Fox Entertainment – Algemene vermaakkanaal, insluitende komedie, drama, wetenskapsfiksie, aksie, animasie en werklikheidsprogramme
Fox Retro – Gwilde programme van die 1970's, '80's en '90's
Natura – Dokumentêre kanaal wat fokus op die natuurlike geskiedenis
BET – Black Entertainment Television bied stedelik georiënteerde rolprente, reekse en werklikheidsprogramme, sowel as hoofstroom-rap en R&B-musiekvideo's
Top History – Dokumentêre kanaal met 'n sterk fokus op Suid-Afrikaanse en Afrika-geskiedenis
Investigation Discovery – Programme oor misdaadondersoeke en misdaadverwante dokumentêre
Discovery Science – Dokumentêre kanaal met wetenskap en tegnologie
Silver – Onafhanklike rolprente van oor die wêreld
Fox FX – Aksiekomedie-reekse
Top Movies – Premium-rolprentkanaal
Top Movies 2 – Uitsending van die Top Movies-kanaal waar tyd deur 2 uur aangeskuif is
Top Movies 24 – Uitsending van die Top Movies-kanaal waar tyd deur 2 uur aangeskuif is
Top Sport – Sal later bekend gestel word
Ander inhoud en kritiek[wysig | wysig bron]
Benewens hierdie kanale het StarSat 'n eksklusiewe handelsooreenkoms met vervaardigingsmaatskappye vanoor die wêreld onderteken, insluitende Fox, Disney en Discovery. StarSat het ook sterk kritiek ontvang omdat hulle nie premium-sport aanbied nie, maar is van mening dat die meeste uitsaairegte van groot sport in Suid-Afrika reeds aan DStv behoort, maar dat StarSat wel in die toekoms meer sport sal uitsaai.
DStv, MultiChoice se satelliet-TV-diens.
On Digital Media se amptelike webtuiste
SES Astra se webwerf
↑ "Goodbye TopTV, Hello StarSat" (in Engels). TVSA. 31 Oktober 2013. Geargiveer vanaf die oorspronklike op 24 Mei 2014. Besoek op 2 Januarie 2014.
Ontsluit van "https://af.wikipedia.org/w/index.php?title=StarSat&oldid=2215307"
Die bladsy is laas op 24 Junie 2020 om 04:19 bygewerk.